cyanic-selkie/wikianc huggingface dataset:
The Sims 4
Creación dun Sim
É o apartado que sufriu a maior renovación tecnolóxica respecto a entregas anteriores. Por primeira vez permítese modelar o Sim como se fose unha figura de arxila, facendo clic sobre calquera zona do corpo que se quere cambiar e arrastrando o rato para modificala ao gusto. Practicamente calquera zona do corpo pode modificarse desta forma, dende as orellas e o tamaño da testa ata o tamaño dos pés. Teñen, ademais, dous controis básicos, un que define o tamaño muscular, axustándose automaticamente á masa e ao marcado abdominal do Sim e outro que define a súa graxa corporal. E tamén hai unha serie de configuracións corporais predefinidas que se poden escoller como en entregas anteriores. Pero desaparecen opcións presentes na entrega anterior, como a posibilidade de configurar libremente a cor da roupa, o cabelo ou os ollos, volvendo a ter que escoller entre unha colección limitada de cores para cada caso.
Shefqet Verlaci
En 1922 Verlaci era o maior terratenente de Albania, e líder do Partido Progresista, o partido conservador albanés e oposto á reforma agraria, nese mesmo ano Ahmed Zogu casa cunha filla de Verlaci e obtén o apoio deste para o posto de primeiro ministro,pero en 1924 ten que dimitir por un escándalo financeiro e o propio Verlaci asume o posto o 5 de marzo ata o 2 de xuño, o goberno de Fan Noli condénao a morte e confíscalle as súas terras. Ao Zogu divorciarse da súa filla, en 1928, Verlaci convértese nun dos seus principais opoñentes.
The Sims 4
Creación dun Sim
Na roupa, no momento do lanzamento podíanse definir as vestimentas informal, para roupa cotiá; formal, roupa de etiqueta; deportiva, roupa para facer exercicio; para durmir, roupa interior e pixamas; de festa, roupa que se utilizará para saír de noite, máis desenfadada que a de etiqueta pero máis elegante que a cotiá. Co parche posterior no que se engadiron ao xogo as piscinas, engadiuse o traxe de baño como roupa elixible.
Shefqet Verlaci
O 12 de abril de 1939 Verlaci convértese no primeiro ministro do goberno albanés formado baixo a ocupación italiana, e ata o 16 de abril foi o xefe de Estado.
The Sims 4
Creación dun Sim
Nos trazos de personalidade, debe escollerse unha aspiración vital entre a variedade dispoñible, e esta colocará un trazo automático de personalidade, e despois hai que escoller outros tres trazos máis da variedade dispoñible, que definirán a personalidade, o comportamento e as emocións do Sim. Tamén será posible personalizar a voz e a forma predeterminada de camiñar do Sim.
Xogo no barrio
O sistema de xogo recupera certos trazos dos Sims 2, como a carga entre distintas unidades domésticas e a imposibilidade de ver o barrio enteiro como un todo. Divídense os barrios en distintas zonas, cada unha delas con varias unidades domésticas. Un Sim de determinada zona poderá pasear libremente pola rúa no barrio que corresponde a esa zona, pero se quere pasar a unha das unidades domésticas desa zona (ou volver á propia tras unha visita) ou quere pasear pola rúa doutra zona distinta, o xogo terá que facer unha carga. Cando se lanzou o xogo, este non incorporaba a "etapa de vida" infantes, creando queixas dos afeccionados, aínda que en xaneiro de 2017 foi engadido mediante unha actualización gratuíta.
Andorra nos Xogos Europeos de 2015
Andorra participa nos Xogos Europeos de Bakú 2015 cunha delegación de 31 deportistas. O responsábel do equipo nacional é o Comitè Olímpic Andorrà, así como as federacións deportivas nacionais responsábeis de cada deporte con participación nos xogos.
Medalleiro
O equípo olímpico de Andorra obtivo as seguintes medallas á data de 15 de xuño de 2015:
The Sims 4
Xogo no barrio
Á hora de construír as casas móstrase tamén unha interface renovada respecto a entregas anteriores. As habitacións convértense en entidades independentes dentro das casas, e é posible redimensionalas, cambialas de sitio, crealas ou destruílas de forma independente e sen que afecte ao resto da casa, existindo ademais unha colección de habitacións predeseñadas que se poden colocar e redimensionar ao gusto, acelerando desta forma a construción de casas. Foi criticada no momento do lanzamento a imposibilidade inicial de colocar piscinas nas casas, aínda que esta característica se engadiu nun parche dous meses despois do lanzamento do xogo.
Cando un Sim está vivindo unha emoción pode realizar diversas accións con maior ou menor dificultade o aproveitamento. Por exemplo, un Sim coqueto terá máis fácil iniciar interaccións sentimentais con outro Sim que un enfadado. Ademais, a forma de moverse e interactuar do Sim cambia segundo a emoción, por exemplo un Sim tenso tenderá a pechar a porta da neveira dun golpe, camiñar gruñindo e falar con outros Sims de forma malhumorada. Os trazos de personalidade dun Sim influirán directamente na súas emocións, por exemplo un Sim co trazo Alegre pasará automaticamente á emoción Contento con maior frecuencia e un Sim co trazo melancólico pasará automaticamente á emoción Triste. Ao realizar accións no xogo, como comer ou tomar unha ducha, os Sims poden obter estados de humor, que á súa vez inflúen directamente nas emocións e poden aumentar ou diminuír a súa intensidade ou cambialas. O nivel de necesidades do Sim pode xerar estados de humor e estes á súa vez influír nas emocións. Por exemplo, un Sim coa necesidade de Vexiga baixa adquirirá o estado de ganas de ir ao baño, que á súa vez o fará adquirir a emoción Incómodo.
No control do Sim inclúese a posibilidade de que o Sim poida realizar ata tres accións compatibles ao mesmo tempo, por exemplo pode estar comendo mentres ve a tele no sofá e está falando cun Sim sentado ao seu lado. E inclúese a novidade dos eventos sociais, distintas situacións como pedir unha cita a un Sim ou celebrar un aniversario, unha voda ou unha festa xenérica que inician un minixogo no que é necesario realizar, a modo de misións, as distintas accións que nos suxire a interface para gañar puntos no evento e obter medallas que darán recompensas ao Sim ou á familia. Por exemplo, nunha cita pedirase ao Sim que interactúe sentado nun banco coa parella ou que lle dea un bico, ou lle conte un chiste etc., ou nunha voda pedirase, obviamente, que os Sims casen, falar cos invitados, cortar unha torta de vodas, bailar etc. Todo nun prazo de tempo predeterminado ao termo do cal o evento social rematará e recibirase ou non a recompensa. Ademais, como en entregas anteriores, os Sims terán unha serie de desexos que cumprir. Nesta entrega son tres desexos. O primeiro deles depende da emoción que teña nese momento, e os outros dous decídense segundo a súa interacción co medio. Un Sim contento terá, por exemplo, como primeiro desexo darlle unha aperta a alguén e os outros dous desexos poden ser dar un bico a un Sim que teña cerca ou facer exercicio por ser un do seus trazos Activo. Cumprir os desexos dará puntos de recompensa que se poden cambiar por obxectos ou trazos exclusivos dun catálogo.
A aspiración vital do Sim determinará así unha serie de misións que cumprir ao longo da súa vida. Cada aspiración ten catro niveis, cada un cunha serie de misións a cumprir para superalos, e ao superar o cuarto nivel obterá un trazo de personalidade exclusivo non elixible ao crear un Sim, e poderá ademais escoller unha nova aspiración vital para volver a cumprila e obter un novo trazo de personalidade extra se o consegue, e así sucesivamente, non tendo limitación o número de trazos entre os catro básicos e os exclusivos que pode ter un Sim. Por exemplo, un Sim coa aspiración "Alma xemelga" terá no primeiro nivel que ter dúas citas e ter mozo, mentres que un Sim coa aspiración Sim do Renacemento, no primeiro nivel terá que aprender un determinado número de habilidades ata un nivel determinado. Ir superando cada nivel, ademais, irá outorgando puntos de recompensa.
Masahiro Hasemi
Masahiro Hasemi (Shinjitai: 長谷見 昌弘) é un ex-piloto de carreiras e dono dun equipo do Xapón. Comezou a competir en motocrós cando tiña 15 anos. En 1964 fichou para conducir para Nissan. Logo de participar en carreiras de berlinas e GT no Xapón, participou na súa única carreira de Fórmula 1 no Gran Premio do Xapón de 1976 cun Kojima o 24 de outubro de 1976. Cualificou 10º logo dun erro que lle custou a súa oportunidade de lograr unha pole position e terminou 11º, sete voltas detrás do gañador. Notablemente, tamén fixou a volta rápida da carreira..
The Sims 4
Xogo no barrio
As profesións cambian respecto a entregas anteriores e funcionan cun sistema similar ao das aspiracións vitais. Para ascender nunha profesión será necesario cumprir unha serie de obxectivos. O primeiro deles aumentar o rendemento ao máximo, e despois —dependendo da profesión— haberá que cumprir outros obxectivos. Para aumentar o rendemento máis rápido será necesario acudir ao traballo con determinada emoción e realizar unha determinada tarefa diaria segundo a profesión durante un tempo determinado, por exemplo un deportista terá que facer exercicio durante un tempo e renderá mellor se acode ao traballo coa emoción Vigorizado, e un Sim informático terá que practicar programación no ordenador un tempo determinado e acudir ao traballo coa emoción Centrado. E entre os obxectivos estará o chegar a determinado nivel dunha habilidade ou realizar determinada acción un número de veces. Cando todos os obxectivos estean cumpridos, o Sim ascenderá ao seguinte nivel de profesión. Como na entrega anterior, a lista de habilidades é dinámica e vanse presentando ao Sim segundo as vai aprendendo ao longo da súa vida interactuando co medio. A novidade é que os Sims ao aprenderen a habilidade adquírena directamente no rango 1 en lugar de 0, e poden mellorala ata chegar ao 10.
Masahiro Hasemi
Hasemi converteuse en campión do Xapón de Fórmula 2 en 1980, e conseguiu dous títulos nas Fuji Grand Champion Series en 1974 e 1980. Gañou o campionato xaponés de coches de turismo en 1989, 1991 e 1992. Tamén gañou o All Japan Sports Prototype Championship en 1990, coa polémica vitoria no Gran Premio de Macau en 1990 e as 24 Horas de Daytona en 1992. Hasemi retirouse da condución en 2001.
The Sims 4
Desenvolvemento
O 25 de abril de 2013, filtráronse na páxina web persoal dun desenvolvedor do videoxogo algunhas capturas de pantalla de prototipos de interface de usuario, destapando de maneira oficiosa o desenvolvemento da cuarta entrega de The Sims.
Keiko Abe
Keiko Abe (安倍 圭子), nada o 18 de abril de 1937 en Toquio, é unha compositora xaponesa e virtuosa na interpretación da marimba. O seu papel no desenvolvemento da marimba, tanto no musical como no deseño, foi fundamental para a súa difusión.
The Sims 4
Desenvolvemento
O 3 de maio de 2013, Electronic Arts enviou un correo electrónico a algúns sitios web indicando que habería un gran anuncio o 6 de maio de 2013, sobre o cal varias personalidades da comunidade especularon que se trataría de The Sims 4. E finalmente, así sucedeu: ese mesmo día, EA publicou un primeiro logotipo oficial e unha imaxe previa do xogo. O dominio do sitio TheSims4.com foi activado e redireccionado ao sitio oficial de The Sims.
Masahiro Hasemi
Hasemi é o último piloto xaponés en gañar o Gran Premio do Xapón, gañando en 1975, cando era unha carreira fóra de Campionato.
The Sims 4
Desenvolvemento
O videoxogo foi desenvolvido por The Sims Studio, dentro do selo Maxis de EA. O selo Maxis (Maxis Label) formouse en 2012 para englobar as franquías The Sims e SimCity, e nomeouse a Lucy Bradshaw como directora xeral de dita división.
Masahiro Hasemi
Resultados no Campionato do Xapón de Top Formula
(clave)
The Sims 4
Desenvolvemento
O desenvolvemento principal de The Sims 4 tivo lugar na sede de EA en Redwood Shores, mentres que durante algúns meses de 2013 e principios de 2014, tiveron a asistencia do equipo secundario de The Sims en Salt Lake City. The Sims Studio en Redwood Shores está dirixido por Rachel Franklin, máxima responsable do proxecto de The Sims 4.
Keiko Abe
Foi unha figura primordial no desenvolvemento da marimba, tanto en temas de ampliación de repertorio como de técnica. En colaboración coa empresa de instrumentos musicais Yamaha, desenvolveu este moderno instrumento de cinco oitavas.
Masahiro Hasemi
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Volta rápida na Fórmula 1
Inicialmente anunciouse que Hasemi lograra a volta rápida no Gran Premio do Xapón de 1976, pero foi un erro de medición, e varios días despois, o circuíto publicou un comunicado de prensa para corrixilo sendo a máis rápido da carreira Jacques Laffite. Este feito é amplamente coñecido no Xapón, pero non se coñece ben fóra do Xapón, polo tanto, Hasemi aparece aínda como o posuidor da volta rápida en moitos rexistros de carreiras.
The Sims 4
Desenvolvemento
Cabe sinalar que, aínda que The Sims Studio se encontra dentro da marca Maxis, este non debe ser confundido con Maxis Emeryville, creadores de SimCity, Spore e The Sims 1 e 2, entre outros xogos. Por outro lado, é certo que a directora da división, Lucy Bradshaw, é unha veterana de Maxis que traballou con Will Wright, creador das tres sagas anteriormente mencionadas. Tamén hai certos desenvolvedores que traballaron en ambos os equipos para diferentes xogos.
The Sims 4 foi descrito como un videoxogo onde as opinións da comunidade terán maior relevancia. Tanto é así que o estudio desenvolvedor formou un grupo de afeccionados especial chamado "YibSims" («mellores amigos» en simlish), integrado por algúns dos maiores afeccionados á franquía. Este grupo de afeccionados recibe invitacións a eventos para coñecer de primeira man os contidos de futuros xogos de The Sims.
Jesper Asselman
Jesper Asselman, nado o 12 de marzo de 1990 na localidade surholandesa de Delft, é un ciclista dos Países Baixos, especialista tanto en ciclismo en estrada como en ciclismo en pista.
The Sims 4
Get to Work
O 4 de febreiro do 2015 foi anunciada a primeira expansión para The Sims 4, chamada Get to Work que foi publicada o 31 de marzo en Latinoamérica e o 1 de abril en España.
Jesper Asselman
Traxectoria
De 2009 a 2010 formou farte do equipo Van Vliet-EBH-Elshgof. En 2011 competiu no Rabobank Continental. En 2012 correu no Raiko Stölting e entre 2013 e 2014 en Metec-TKH Continental.
The Sims 4
Get to Work
Esta expansión introduce:
Jesper Asselman
Traxectoria
En 2015 pasou a ser un dos profesionais do novo equipo profesional continental Roompot, inicialmente por dous anos, aínda que en 2016 asinou nunha prolongación do seu contrato.
The Sims 4
Get Together
O 5 de agosto de 2015, durante a Gamescom, foi anunciada a segunda expansión para The Sims 4, chamada Get Together  que se lanzou o 10 de decembro do 2015. Esta expansión introduce:
Jesper Asselman
Resultados en pista
miniatura|Jesper Asselman (primeiro pola dereita) no Campionato Europeo de Derny de [[2015]]
The Sims 4
City Living
O 3 de novembro de 2016 púxose á venda a terceira expansión, City Living. Esta expansión céntrase na vida nunha cidade cosmopolita e inclúe as seguintes novidades:
Cats & Dogs
O 10 de novembro de 2017 púxose á venda a cuarta expansión para The Sims 4, Cats & Dogs. Con esta expansión pódense engadir cans e gatos ás unidades domésticas. Tamén foron agregados como animais do medio aves, mapaches e raposos.
Tamén inclúe as seguintes novidades:
Outdoor Retreat
Outdoor Retreat (en español: De acampada): É o primeiro paquete de contido para The Sims 4 e foi lanzado o 13 de xaneiro de 2015. Nel inclúese un novo destino, Granite Falls, obxectos, vestiario novo e novas interaccións e habilidades.
Spa Day
Spa Day (en español: Día de spa): É o segundo paquete de contido para The Sims 4 e foi lanzado o 14 de xullo de 2015. Nel inclúese novas pezas de roupa e novo material para construír un spa, como a cadeira de masaxes e baños de barro. Tamén engade a habilidade Benestar que se mellora dando masaxes, facendo ioga ou meditando.
Dine Out
Dine Out (en español: Escapada gourmet): É o terceiro paquete de contido para The Sims 4 e foi lanzado o 7 de xuño do 2016. Con el pódense dirixir e visitar restaurantes.
Vampires
Vampires (en español: Vampiros): É o cuarto paquete de contido, a súa data de lanzamento foi o 24 de xaneiro do 2017. Os Sims poderán converterse en vampiros con novas pezas de roupa, peiteados, cairos e maquillaxe e alternar entre a súa forma vampírica e normal. O paquete tamén inclúe unha nova cidade, Forgotten Hollow, e novos mobles como un órgano e cadaleitos.
Parenthood
Parenthood (en español: Papás y Mamás): É o quinto paquete de contido de The Sims 4. A súa data de lanzamento foi o 30 de maio do 2017. Con este paquete introdúcese a habilidade "Aptitude parental" que permite aos sims adultos interactuar cos infantes, nenos e adolescentes de maneiras que inflúen no seu crecemento, isto vese reflectido nunha sección do menú chamada "Forxa do carácter". O paquete tamén inclúe novos obxectos e vestiario.
Luxury Party
Luxury Party (en español: Fiesta glamurosa): É o primeiro paquete de accesorios para The Sims 4 e foi lanzado o. Este paquete céntrase na realización de festas engadindo varios vestidos, traxes e maquillaxe así como mobiliario. Incorpora a "mesa de banquetes" xa vista en anteriores entregas.
Perfect Patio
Perfect Patio (en español: Patio de ensueño): É o segundo paquete de accesorios para The Sims 4 e foi lanzado o. Inclúe bañeiras de hidromasaxe, que por primeira vez na saga de The Sims poden ser utilizadas polos nenos, tamén inclúe unha nova grella e unha nova barra así como mobles e roupa para realizar festas no patio dunha casa.
Cool Kitchen
Cool Kitchen (en español: Cocina divina): É o terceiro paquete de accesorios para The Sims 4 que foi lanzado o. Na actualización gratuíta anterior xa se incluía unha lavalouza e co paquete de accesorios introdúcese unha máquina coa que se poden facer 30 sabores de xeados, tamén distintos accesorios e electrodomésticos para facer a cociña. Hai peiteados e pezas de roupa para que se vexan xeniais coa cociña.
Spooky Stuff
Spooky Stuff (en español: Escalofriante): É o cuarto paquete de accesorios para The Sims 4 que foi lanzado o. Trae un novo tipo de festa no que se pode gozar da travesa fonte de lambetadas terrorífica ao igual que novos traxes como pirata, ninja, superllama ou fada, entre moitas outras cousas que poderás gozar deste pack de accesorios.
Movie Hangout
Movie Hangout (en español: Noche de cine): É o quinto paquete de accesorios para The Sims 4 que foi lanzado o. Inclúe unha pantalla de proxeccións e unha máquina de flocos de millo entre as súas novidades, así como novas pezas de roupa e peiteados. Para os que querían ver películas en The Sims 4, este paquete trae 10 películas orixinais.
Romantic Garden
Romantic Garden (en español: Jardín romántico): É o sexto paquete de accesorios para The Sims 4, foi lanzado o, inclúe o pozo dos desexos "Soños Murmurados", o parque "Xardíns Perdidos da Curación", que ten un contorno romántico e unha nova emisora de radio de estilo barroco.
Kids room stuff
Kids room stuff (en español: Cuarto de niños): É o sétimo paquete de accesorios de The Sims 4. Foi lanzado o e inclúe, entre outras cousas, unha nova vídeoconsola, unha colección de cartas infantís, un teatro de marionetas, e roupa e peiteados novos.
Backyard stuff
Backyard stuff (en español: Diversión en el patio): É o oitavo paquete de accesorios de The Sims 4. O seu lanzamento foi o 19 de xullo do 2016 e entre outras cousas inclúe novos obxectos decorativos, pezas de roupa e material de xogo como un escorregadoiro de piscinas ou unha caseta de paxaros.
Vintage Glamour
Vintage Glamour (título en español: Glamour Vintage): É o noveno paquete de accesorios de The Sims 4. Estreouse o 6 de decembro do 2016. Este paquete inclúe roupa e accesorios da época dourada de Hollywood (entre os anos 30 e 50), un moble bar, un toucador e a posibilidade de contratar un mordomo.
Bowling Night Stuff
Bowling Night Stuff (en español: Noche de bolos): É o décimo paquete de accesorios para The Sims 4 que foi lanzado o. Con el pódense engadir pistas de birlos e outros obxectos relacionados coa temática. Tamén engade unha nova habilidade relacionada cos birlos, unha emisora de radio e novos peiteados e pezas de roupa.
Fitness
Fitness: É o undécimo paquete de accesorios para The Sims 4 que foi lanzado o. Inclúe novos artigos como a máquina de exercicio "escalada infinita", vídeos de adestramento e auriculares. Tamén se inclúe roupa e accesorios de fitness.
Toddler
Toddler (en español: Infantes): É o duodécimo paquete de accesorios para The Sims 4, foi lanzado o. Engade novos obxectos, pezas de roupa e peiteados para os infantes, así como un novo evento: "Quedadas para xogar".
Edición de consola
O 26 de xullo do 2017 confirmouse que The Sims 4 saltaría ás consolas unha vez máis, da man de Xbox One e de Playstation 4, traendo como novidade a integración de expansións como a súa versión de ordenadores. Sairía á venda o 14 de novembro do mesmo ano para os usuarios que sexan membros de EA Access.
The Sims estará desenvolvido por outra empresa polo que non interferirá coa versión de PC, este terá dispoñible a versión de pre-orde: Deluxe Party Edition, a cal inclúe gratis un paquete de expansión e os contidos dixitais incluídos na versión Deluxe de Origin.
EA confirmou que esta versión será exactamente igual á de ordenador, sendo esta a primeira vez que isto pasa, posto que as versións de consola acostuman a ser moderadamente ou en ocasións na súa totalidade diferentes.
The Sims 4 para consola inclúe de forma predeterminada todas as actualizacións e é fusionado coa expansión "Get To Work", a diferenza da versión de PC non se inclúen as profesións interactivas e tampouco se poderán utilizar contidos personalizados.
Recepción
O xogo foi recibido con diversas opinións por parte da crítica, obtendo unha puntuación de 71 sobre 100 e 69,37% nos agregadores de opinións Metacritic e GameRankings, respectivamente.
Steamboat Willie
Steamboat Willie é unha curtametraxe clásica de animación de 1928 dirixida por Walt Disney e Ub Iwerks. Foi creada en branco e negro por Walt Disney Studios e foi estreada por Celebrity Productions. O debuxo animado está considerado como a primeira aparición de Mickey Mouse e a súa moza Minnie, malia que ámbalas dúas personaxes apareceron meses antes no test de pantalla Plane Crazy. Steamboat Willie foi o terceiro dos filmes de Mickey en ser producido, pero o primeiro en ser distribuído por mor de que Walt Disney, despois de ver The Jazz Singer, propuxérase a si mesmo crear a primeira animación con son completamente sincronizado.
Steamboat Willie é especialmente salientable por ser o primeiro filme de Disney co son sincronizado, incluíndo os sons das personaxes e a banda sonora. Disney entendeu moi axiña que o cine sonoro era o futuro dos filmes. Foi o primeiro debuxo animado cunha banda sonora completamente post-producida, o que o distinguiu doutras producións anteriores como as de Inkwell Studios' Song Car-Tunes (1924–1927) e Van Beuren Studios' Dinner Time (1928). Steamboat Willie convertérase nos debuxos máis populares do seu tempo.
En 1998, Steamboat Willie foi escollido para a súa conservación na Biblioteca do Congreso dos Estados Unidos de América por ser "significativo cultural, histórica ou esteticamente".
Rúa Reconquista de Vigo
miniatura|240px|Rúa Reconquista. A rúa Reconquista é unha rúa da cidade olívica que debe o seu nome, dende maio de 1882, á conmemoración da expulsión do exército francés, o 28 de marzo de 1809, por parte dos vigueses. Liga a rúa Policarpo Sanz coa praza de Compostela.
Urbanismo
É curta, duns 150 metros de largo e entre 13 e 15 metros de ancho. Inclinada e formada por catro mazás, dúas a cada lado. De sentido único ascendente para o tráfico rodado. miniatura|140px|Placa no edificio onde viviu [[Plácido Castro.]] Comeza na alameda da praza de Compostela, rúa Victoria. Na esquina dos pares está o edificio de Correos e Telégrafos, obra de 1920 de Manuel Gómez Román. Na dos impares, no n.º 1, están as instalación nas que se fundou a Editorial Galaxia no ano 1951, edificio Iglesias Curty, do arquitecto Jenaro de la Fuente Álvarez.
Ascende cara ao sur, atravesando a rúa Marques de Valladares. Nunha desas esquinas álzase o edificio Banca Viñas Aranda, obra de 1941 de Antonio Palacios, que logo sería sede do Banco de Vigo, posteriormente adquirido polo Banco Popular. Na outra o inmoble da Equitativa, proxectado en 1948 por Manuel Cabanyens y Mata.
Dave Cowens
David William Cowens, nado o 25 de outubro de 1948 en Newport, Kentucky, é un antigo xogador de baloncesto estadounidense da década dos 70. Xogou na posición de pivote, e practicamente toda a súa carreira transcorreu en Boston Celtics. Actualmente é asistente do Presidente de Operacións Baloncestíticas dos Detroit Pistons Joe Dumars.
Rúa Reconquista de Vigo
Urbanismo
Remata na rúa Policarpo Sanz. Na esquina oeste, ocupando todo o quinteiro, érguese o Teatro García Barbón, de 1927, obra tamén de Palacios e sede do Centro Cultural Caixanova. Na leste atópase a Casa das Artes, sede da Fundación Laxeiro e o Arquivo Pacheco.
Dave Cowens
Universidade
Os seus anos colexiais transcorreron, entre 1966 e 1970 na Universidade de Florida State, cunha media de 19,0 puntos e 17,2 rebotes por partido. Nunha ocasión conseguiu 31 rebotes nun partido, sendo esta a segunda mellor marca da historia.
Rúa Reconquista de Vigo
Urbanismo
No número 11 desta rúa, viviu desterrado o escritor galego Plácido Castro, «a voz que acadou o recoñecemento internacional de Galicia como nación».
Dave Cowens
NBA
Foi seleccionado polos Boston Celtics no Draft da NBA de 1970 na cuarta posición da primeira rolda. Foi criticado por ser considerado demasiado baixo para xogar de pivote, pero o adestrador de pivotes dos Celtics, Bill Russell, confiou nel, e non decepcionou, xa que na súa primeira tempada cos profesionais conseguiu unhas medias de 17 puntos e 15 rebotes, compartindo o premio de Rookie do Ano da NBA co xogador de Portland Geoff Petrie.
Rúa Reconquista de Vigo
Galería de imaxes
miniatura|175px|[[Caixa do correo.]]
Dave Cowens
Adestrador
A súa primeira experiencia nos bancos foi na tempada 1979-80, cando desempeñou funcións de xogador-adestrador cos Boston Celtics. En 1984 fíxose cargo dos Bay State Bombardiers da CBA durante unha tempada. Regresou á NBA sendo adestrador asistente de San Antonio Spurs entre 1994 e 1996, facéndose cargo ao ano seguinte como adestrador principal dos Charlotte Hornets, equipo ao que logrou clasificar nos seus dúas primeiras tempadas para os playoffs. Ao ano seguinte, na tempada 1998-99, tras un mal comezo, gañando unicamente catro dos seus primeiros 15 partidos, foi substituído no cargo por Paul Silas.
Tras unha tempada en branco, regresou aos bancos para facerse cargo dos Golden State Warriors, na tempada 2000-01, onde permaneceu tempada e media, antes de ser substituído por Brian Winters.
As Bouzas, San Pedro de Benquerencia, Barreiros
As Bouzas é un lugar da parroquia de San Pedro de Benquerencia no concello lugués de Barreiros na comarca da Mariña Oriental.
Constitución francesa de 1791
miniatura|Constitución de 1791 A Constitución francesa de 1791 foi a primeira constitución escrita na historia francesa, promulgada pola Asemblea Nacional Constituínte o 3 de setembro de 1791 e aceptada por Luís XVI o 14. Contiña a reforma do Estado francés, quedando Francia configurada como unha monarquía constitucional.
A Constitución establece que a soberanía reside na nación e xa non no rei, que se titula "rei dos franceses". Proclama a liberdade de pensamento e de prensa, e a liberdade relixiosa. Suprime a nobreza e as distincións hereditarias, as ordes de cabalaría, as corporacións e gremios, e establece o libre acceso aos oficios e funcións que até aquelas se reservaban á nobreza ou se herdaban. O mantemento dos lugares de culto pasa a depender do Estado que remunerará os relixiosos. 380px|miniatura|right|Aceptación da Constitución de 1791 (autoría descoñecida, século XVIII).
Garante a inviolabilidade da propiedade privada. Crea un servizo de instrución pública para prover os cidadáns cunha educación básica libre e de balde. Crea tamén un establecemento público de beneficencia para encargarse dos nenos orfos e coidar os discapacitados.
Instaura a división dos poderes executivos, lexislativos e xurídicos.
Declárase a igualdade dos cidadáns ante os impostos, que serán proporcionais ás propiedades e ingresos. O sistema fiscal tamén foi modificado: elimínanse os impostos indirectos e implántanse impostos directos, cunha cantidade que dependía da riqueza que se posuíra (xa foran terras, propiedades urbanas ou negocios industriais ou comerciais).
O sistema de elección dos deputados da Asemblea Lexislativa era o seguinte: clasificábanse os varóns franceses (as mulleres quedaron excluídas da cidadanía) en "cidadáns activos" (os que pagaban impostos directos equivalentes a 3 días de traballo, tiveran máis de 25 anos e residiran desde había máis dun ano na súa comarca) e "cidadáns pasivos" (quen non pagasen impostos). Só os "cidadáns activos" elixían os electores do seu departamento. Ditos electores eran quen escollían os deputados provinciais para a asemblea. En 1791, Francia contaba con 4 298 360 cidadáns activos que representaban o 61% dos homes e o 15% da poboación total. Este tipo de elección denomínase censitaria (só poden votar os máis ricos) e indirecta, posto que os deputados non son votados directamente por todos os que teñen dereito a voto, senón a través dos seus representantes.
Preámbulo
O preámbulo da constitución francesa de 1791 foi a Declaración dos dereitos do home e do cidadán:
As Brañas, San Pedro de Benquerencia, Barreiros
As Brañas é un lugar da parroquia de San Pedro de Benquerencia no concello lugués de Barreiros na comarca da Mariña Oriental.
O Enfreado, Dadín, O Irixo
O Enfreado é un lugar da parroquia de Dadín no concello ourensán do Irixo na comarca do Carballiño. Tiña 1 habitante no ano 2011 segundo datos do INE e do IGE, que era muller.
Lee Joon-gi
dereita|miniatura|Lee at the King and the Clown fan meeting in the Shilla Hotel, Jeju Island. Lee Joon-gi, nado o 17 de abril de 1982 en Busan, é un actor, modelo e cantante surcoreano.
Traxectoria
Estudou no Instituto das Artes de Seúl e debutou como modelo en 2001. O seu primeiro papel importante foi no filme de 2005 Wang-ui Namja,, no que interpretou a Gong-gil, un pallaso amullerado da dinastía Joseon. O filme foi un éxito de crítica e público e deulle pulo á súa carreira, facéndoo coñecido en Asia. Por este traballo gañou varios premios ao mellor artista novel. A película tamén o converteu nunha icona kkonminam (mozo á moda e efeminado). En 2006 protagonizou Fly, Daddy, Fly baixo a dirección de Choi Jong-tae.
Lee foi un dos protagonistas da serie da SBS My Girl xunto con Lee Da-hae e Lee Dong-wook, esta comedia romántica foi un éxito tanto en Corea do Sur como noutros países asiáticos. En 2007, Lee actuou no filme coproducido entre o Xapón e Corea do Sur Virgin Snow coa actriz xaponesa Aoi Miyazaki, interpretando un estudante de intercambio coreano. O filme foi un éxito no Xapón, chegando ao noveno posto da lista dos máis vistos. Polo seu traballo Lee recibiu a Rising Star Award no 27.º Hawai International Film Festival. Nese ano, participou no filme May 18 baseado nos acontecementos que rodearon o masacre de Gwangju en 1980. Foi un éxito de público e logrou a Gold Orchid ao mellor filme.
En novembro de 2009, Lee interpretou o protagonista do drama de acción en clave de comedia, Heroe da MBC. Entre 2010 e 2010 realizou o servizo militar obrigatorio e logo de cinco semanas de adestramento básico serviu no departamento de relacións públicas do Ministerio de Defensa Nacional.
En maio de 2012, Lee coprotagonizou con Shin Min-a Arang and the Magistrate, da MBC que tivo a súa estrea o 15 de agosto.
En 2013, Lee protagonizou a serie de supense Two Weeks e o ano seguinte a serie histórica Gunmam in Joseon  mais o romance de vampiros Scholar Who Walks the Night.
ProtagonizouScarlet Heart: Ryeo, unha versión coreana da serie chinesa Scarlet Heart. A estrea desta serie dramática foi o 29 de agosto de 2016.
Xogo da ola
O xogo da ola é un xogo popular celebrado no entroido en varias vilas galegas.
Historia
No Porriño celébrase desde 1944, na tarde do sábado de entroido. A rúa onde se celebra, no barrio de san Bieito, leva ese nome. En Xinzo de Limia celébrase o segundo domingo do ciclo de entroido, chamado domingo cacheleiro ou oleiro.
Este xogo está documentado en Francia na Idade Moderna; en Gargantua, de François Rabelais (1535) é chamado cassepot (do francés pot cassé, "cacharro roto").
Erguibat
Erguibat é unha tribo do Sáhara Occidental, de carácter tradicionalmente guerreiro, constitúe a principal tribo do territorio. Considéranse descendentes de Sidi Ahmed Erguibi, cunha liñaxe que se remonta a Mahoma, que chegou ao Sáhara no ano 1503. Os erguibat divídense en 13 fraccións (fahed), a máis numerosa é a dos Boihat, aínda que é a de Ulad Musa a socialmente máis importante. O longo de todo o século XIX saíu vencedora nas guerras que mantivo coas outras tribos. En 1894 conquistaron por breve tempo a cidade de Tinduf. Actualmente gran parte dos dirixentes da República Árabe Saharauí Democrática, entre eles o seu presidente Mohamed Abdelaziz, e os políticos máis importantes da administración marroquina do Sáhara son erguibat.
Francisco Vidales Canle
Francisco Vidales Canle foi un xornalista galego.
Traxectoria
Oficial de secretaría do concello de Vigo, foi suspendido polo alcalde en maio de 1907. Foi o primeiro director do semanario humorístico La Ráfaga pero renunciou en decembro de 1914 e foi substituído por Aquilino Parada.
José Monteagudo Rodríguez
José Monteagudo Rodríguez, nado en Carballo en 1899, foi un político galego.
Traxectoria
Nas eleccións municipais do 12 de abril de 1931 foi elixido concelleiro de Carballo e nomeado 1º tenente-alcalde. Logo da dimisión do alcalde Francisco Bolón Moreira en 1932, foi elixido alcalde de Carballo. Foi destituído polo gobernador civil en setembro de 1934. Volveu ser alcalde en 1936. Foi deputado provincial. Foi o último alcalde de Carballo da II República. Co golpe de Estado do 18 de xullo de 1936 foi destituído. Detido, foi xulgado na Coruña por rebelión e condenado a cadea perpetua. Abríronlle expediente de responsabilidades políticas.
Karen Black
Karen Blanche Black, nada co apelido Zieger en Park Ridge o 1 de xullo de 1939 e finada en Santa Monica o 8 de agosto de 2013, foi unha actriz norteamericana.
Traxectoria
Black naceu nunha cidade dos suburbios de Chicago, filla de Elsie Mary (de solteira, Reif), escritora de novelas infantís e de Norman Arthur Ziegler, empresario e enxeñeiro. Seu avó, Arthur Charles Ziegler, foi violinista da Orquestra Sinfónica de Chicago e unha das súas irmás, Gail Brown, foi tamén actriz e tiña tamén un irmán. Black era de orixe alemá, checa e norueguesa e o apelido familiar, Ziegler, procedía da aldea de Neukirch en Rottweil (Baden-Württemberg).
Black e os seus irmáns pasaban tempadas na granxa de seu tío nas proximidades de Green Bay en Wisconsin }}, amante do teatro, traballou a partir dos 13 anos en teatros estivais e con 17 anos logrou o seu primeiro traballo pagado como actriz. Tras a súa graduación do instituto en 1957 casou con Charles Black e aínda que o matrimonio durou pouco tempo Karen mantivo o apelido e logo pasou a estudar na Universidade Northwestern e alí elixiu especializarse en arte dramática con Alvina Krause. Así e todo, non completou a súa formación, deixando a universidade despois de dous anos. Non obstante, en Chicago logrou o seu primeiro papel no cinema, foi no filme indepentente The Prime Time.
1960-1970: Inicios en Nova York e nos Ánxeles
Despois de marchar da universidade aveciñouse en Nova York coa arela de traballar como actriz, alugou un apartamento sen auga quente en Manhattan e para sobrevivir traballou como secretaria e recepcionista, chegou a inscribiuse no Actor's Studio pero ao pouco abandonouno, decepcionada. En decembro de 1961 logrou un traballo en Broadway como actriz suplente na peza Take Her, She's Mine de Henry e Phoebe Ephron que dirixiu George Abbott e puido actuar en teatros alleos ao circuíto de Broadway con pezas como We're Civilized (1962) ou Twelfth Night (1963) e a súa participación en Mary Poppins (1965 ) de Rockefeller Players abriulle as portas para actuar en Broadway na obra The Playroom que dirixida por Joseph Anthony tivo a súa estrea o 5 de decembro de 1965.
En 1966 logrou un papel dunha das protagonistas do filme You're a Big Boy Now de Francis Ford Coppola, a súa interpretación acolleuse favorablemente e a experiencia levouna a instalarse nos Ánxeles e ao longo de 1967 e 1968 apareceu en episodios de series de televisión como The F.B.I., Run for Your Life, The Big Valley, The Iron Horse, The Invaders, Mannix ou Adam-12. En 1969 interpretou o papel dunha prostituta consumidora de LSD no filme icónico da contracultura Easy Rider nunha escena salvaxe que foi froito de 16 horas de rodaxe con Peter Fonda, que quedou impresionado coa actuación de Black, e Dennis Hopper.
Pola súa interpretación da camareira Rayette, moza de Jack Nicholson, no filme de 1970 Five Easy Pieces recibiu unha candidatura ao Óscar á mellor actriz secundaria, logrou o seu primeiro Globo de Ouro á mellor actriz secundaria, e ademais tamén se fixo co premio do New York Film Critics Circle á mellor actriz secundaria.
1971-1979: Consolidación
thumb|upright=.9|right|Black co seu segundo marido Robert Burton en 1973 Black nun papel secundario encarnou á moza dun heroinómano no filme Born to Win (1971) con George Segal e Robert De Niro e deseguido tivo tamén un papel no debut como director de Jack Nicholson, Drive, He Said como unha esposa promiscua, apareceu tamén no western A Gunfight con Kirk Douglas e Johnny Cash como unha camareira dun salón. En 1972 continuou como actriz secundaria en filmes como Cisco Pike (1972) con Kris Kristofferson e Gene Hackman e en Portnoy's Complaint (1972) e en protagonizcou con Christopher Plummer o filme canadense de terror The Pyx (1973) no que intertretaba unha prostituta envolveita nunha serie de asasinatos ocultos, e máis tarde apareceu en The Outfit (1973) con Robert Duvall. En 1973 tamén tivo un papel principal en Little Laura and Big John (1973) como a moza fuxitiva de John Ashley, un filme que arremedaba o éxito de Bonnie e Clyde (1967).. En abril de 1973 casou co actor Robert Burton nos Ánxeles, o matrimonio durou ata que se divorciaron en 1974 e pouco despois apareceu na comedia Rhinoceros (1974) con Gene Wilder.
En 1974 participou en Airport 1975, a súa primeira participación importante nun éxito comercial, no que encarnaba a Nancy Pryor, a azafata que se vía forzada a pilotar un avión durante un accidente. En The Great Gatsby (1974) deu vida a Myrtle Wilson, a amante de Tom Buchanan e que lle valeu o seu segundo Globo de Ouro na mesma categoría. En 1975 representou múltiples papeis no telefilme antolóxico de terror de Dan Curtis, Trilogy of Terror e que a converteu na raíña do terror da década de 1970. Polo seu papel de rapaza na procura do éxito no Hollywood da década de 1930 no drama tráxico realizado por John Schlesinger en 1975 The Day of the Locust recibiu a súa terceira candidatura aos Globos de Ouro, así e todo, para Black a rodaxe do filme foi unha mala experiencia, e afirmou que posiblemente fora a causa de non ter mellores oportunidades en Hollywood. No filme de Robert Altman Nashville, tamén de 1975, encarnou unha glamurosa cantante de country, e ademais escribiu e cantou dúas das cancións para a banda sonora, que nos Grammy de 1976 foi unha das candidatas á mellor banda sonora. miniatura|esquerda|Como Susan Winters en Un ás na manga miniatura|Karen Black nunha foto para a prensa da súa interpretación en The Strange Possession of Mrs. Oliver En 1976 encarnou unha femme fatale, a ladra de alfaias na derradeira das película de Alfred Hitchcock, Family Plot. e aínda que o filme recibiu críticas regulares, críticos como Roger Ebert gabaron o bo traballo de Black e baixo o director Dan Curtis rodou con Oliver Reed e Bette Davis o filme de terror sobrenatural Burnt Offerings interpretando á esposa dunha familia que vive nunha casa encantada que apareceu no outono de 1976 e que recibiu boas críticas pola interpretación dos seus actores e pola que Karen Black recibiu o premio á mellor actriz do Festival de Sitges de 1977. E ademais, en 1976 protagonizou o filme independente Un ás na manga con Omar Sharif que recibiu malas críticas.
En setembro de 1976 viaxou a Toronto para participar como convidada no popular programa de televisión canadense The Bobby Vinton Show, que emitían de xeito sindicado moitas canles locais dos Estados Unidos. Black interpretou a canción "Lonely Now", e conxuntamente con Bobby un popurrí de clásicos do country. En 1977 protagonizou o telefilme de terror The Strange Possession of Mrs. Oliver, en 1978 realizou un papel menor en Capricornio I con Elliott Gould e en 1979 no controvertido drama In Praise of Older Women encarnou unha muller de media idade que ten unha aventura cun adolescente de 17 anos.
1980-1985: Telefilmes, teatro, cinema internacional e independente
En 1980 protagonizou o telefilme Police Story: Confessions of a Lady Cop e o ano seguinte o filme sueco-australiano Killing Heat que se basea na novela de Doris Lessing The Grass Is Singing sobre as relacións raciais en África do Sur e na que Black interpreta unha muller urbana que se establece nunha granxa co seu home. Tamén encarnou a Émilienne d’Alençon no filme francés de 1981 Chanel Solitaire, unha biografía dos primeiros anos de Coco Chanel.
En 1983 protagonizou a comedia de Henry Jaglom Can She Bake a Cherry Pie? e en 1984 a comedia negra Bad Manners. En 1984 e 1985 apareceu en tres episodios da comedia E/R da CBS e en varias longametraxes, entre elas na película de explotación italiana de terror Inferno in diretta de Ruggero Deodato, o filme de terror sobrenatural canadense The Blue Man e o filme de acción Savage Dawn.
1986–2002: Cinema independente e de terror
En 1986, Black protagonizou co seu fillo, Hunter, o filme de terror de ciencia ficción Invaders from Mars de Tobe Hooper e no ano seguinte foi unha nai dun mutante na secuela de terror It's Alive III: Island of the Alive e en 1988 dun mozo invisible en The Invisible Kid (1988). Protagonizou con Jim Belushi e Whoopi Goldberg Homer and Eddie en 1989, unha comedia sobre unha muller cunha enfermidade terminal (Goldberg) e un home cunha certa discapacidade intelectual (Belushi). . En 1990 Black realizou un papel secundario en The Children, unha adaptación británica dunha novela de Edith Wharton e na comedia de ficción científica Zapped Again!. A partir de 1990 apareceu sobre todo en filmes de terror, entre eles Mirror, Mirror (1990), Evil Spirits (1990) e Children of the Night. Non obstante, tamén tivo interpretou outro tipo de papeis, como na comedia británica Rubin and Ed (1991),  o filme de artes marciais The Roller Blade Seven (1991), e unha pequena aparición no filme de Robert Altman The Player (1992). Nas secuelas de Roller Blade Seven de 1992 e 1993 e na comedia que saíu directamente en vídeo The Double 0 Kid (1993) con Corey Haim e Nicole Eggert. Tamén en 1993 tivo un papel secundario no drama de George Sluizer Dark Blood con River Phoenix e Judy Davis, un filme que permaneceu sen completar e sen saír ao mercado durante dúas décadas ao morrer Phoenix durante a produción En 1995 protagonizou Plan 10 from Outer Space, un filme de ciencia ficción, sátira da teoloxía mormona, que dirixiu Trent Harris.
En 1996 deu vida á muller paranoica dunha pequena vila de Nebrasca de Children of the Corn IV: The Gathering con Naomi Watts e nese ano realizou varios papeis secundarios en filmes independentes, nos que salientaron o papel de avogada de oficio no drama de Ulli Lommel Every Minute is Goodbye, e o que fixo na comedia de explotación Dinosaur Valley Girls.. Ao ano seguinte protagonizou con Tilda Swinton o filme de ciencia ficción feminista Conceiving Ada (1997), sobre unha científica que emprega un programa informático para contactar coa pioneira da programación informática Ada Lovelace, filla do poeta Lord Byron e realizou papeis secundarios no drama Men, e o dunha cantante no Missouri rural en Dogtown de George Hickenlooper.
Ao longo de 1998 continuou a aparecer en varios filmes independentes, como na comedia I Woke Up Early the Day I Died, ou no drama Charades, así como na curtametraxe Waiting for Dr. MacGuffin. . No ano 2000 Black actuou no debut como director de Rob Zombie House of 1000 Corpses, no que encarnaba a Mother Firefly, a nai dunha familia de asasinos psicóticos, e malia a recibir na súa estrea en 2003 críticas pésimas reforzou o seu status como icona de culto do xénero de terror.
2003–2013: Figura de culto
miniatura|Black en 2010 A súa figura consolidouse como de culto entre os afeccionados ao terror, e en marzo de 2005 recibiu ao premio á mellor actriz no Festival Internacional Fantasporto de Porto polo seu traballo, unanimemente aclamado pola crítica, Firecracker de Steve Balderson no que interpretou dous papeis, Sandra e Eleanor.
En maio de 2007 estreou unha obra teatral da súa autoría: Missouri Waltz no Blank Theater dos Ánxeles e interpretou en directo historias do filme experimental de Guy Maddin Brand Upon the Brain! nunha xira polos Estados Unidos. En 2009 traballou co director Steve Balderson en Stuck!, unha homenaxe ás mulleres presas do cinema negro, con Mink Stole, Pleasant Gehman e Jane Wiedlin de The Go-Go's. En 2009 protagonizou Some Guy Who Kills People de John Landis e a curtametraxe surrealista de Aïda Ruilova Meet the Eye.
Pablo José Taboada Camoira
Pablo José Taboada Camoira, nado o 19 de setembro de 1971, é un político galego do PPdeG.
Rotten Tomatoes
200px|miniatura|dereita|Rotten Tomatoes publícase desde a sede de [[IGN Entertainment en Brisbane, California, así como desde Os Ánxeles, Londres e Sidney.]]
Pablo José Taboada Camoira
Traxectoria
Estudou Empresariais na Universidade da Coruña. É funcionario do concello de Palas de Rei dende 1995 onde foi policía municipal. Foi Primeiro Tenente de Alcalde en Palas de Rei polo PPdeG dende 2007. Nas eleccións municipais de 2011 encabezou a candidatura do PPdeG á alcaldía de Palas de Rei e foi elixido alcalde con maioría absoluta, e tamén nas de 2015 e 2019.
Rotten Tomatoes
Rotten Tomatoes (en galego, Tomates podres) é unha páxina web dedicada a achegar información, críticas e noticias sobre filmes. O nome deriva do costume de lanzar tomates e outras verduras aos actores que facían malas actuacións.
O sitio foi lanzado o 19 de agosto de 1999 por Senh Duong. Desde 2010, o editor executivo da páxina web é Matt Atchity.
Caconda
dereita|miniatura|Laboratorio de [[José Alberto de Oliveira Anchieta|Anchieta en Caconda.]]
Caconda é unha cidade e un concello da provincia da Huíla, en Angola.
Xeografía
O concello, creado en 1857, ten unha extensión de 4 715 km² e unha poboación de 186 098 habitants (estimación de 2006), distribuídos nas comunas de Caconda, Uaba, Cusse, Gungui e Sede.
Caconda ten un clima subtropical de terras altas, clima temperado con inverno seco e verán suave (Cwb na clasificación climática de Köppen).